ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 188/30.07.2025**

**privind aprobarea  depunerii de către APASERV SATU MARE S.A. a proiectului „Centrală electrică fotovoltaică SEAU Medieșu Aurit” în cadrul Fondului pentru Modernizare-Programul Cheie 1- Apel II și a cofinanțării proiectului și acoperirea contravalorii cheltuielilor altele decât cele eligibile**

Analizând proiectul de hotărâre înregistrat sub nr. 46115/28.07.2025, referatul de aprobare al Primarului municipiului Satu Mare, înregistrat sub nr. 46117/28.07.2025, în calitate de inițiator, raportul de specialitate al Direcţiei Economice din cadrul aparatului de specialitate al primarului, înregistrat sub nr. 46169/28.07.2025, raportul de specialitate întocmit de APASERV Satu Mare S.A. înregistrat sub nr. 14.474/22.07.2024, avizele comisiilor de specialitate ale consiliului local,

Având în vedere Ghidul solicitantului - Condiții specifice de accesare a finanțării din Fondul pentru modernizare, Sprijinirea investiţiilor în noi capacităţi de producere a energiei electrice produsă din surse regenerabile, pentru autoconsum, aferent celui de-al II-lea apel bazat pe procedură de ofertare concurențială;

În conformitate cu:

* Prevederile art.17, art.18 lit. j) din Actul Constitutiv al Apaserv Satu Mare S.A aprobat de Consiliul Local Satu Mare prin Hotărârea nr. 29/28.02.2019;
* Dispoziţia nr. 771/26.10.2024 privind delegarea dlui Masculic Csaba în calitate de reprezentant al Municipiului Satu Mare în Adunarea Generală a Acţionarilor  la APASERV Satu Mare S.A.;

În conformitate cu prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 129 alin. (2) lit. b), alin. (4), lit. a) și lit. e) din O.U.G. nr. 57/2019 privind Codul administrativ, cu modificările şi completările ulterioare,

În temeiul prevederilor art. 139 alin. (3) lit. d) și ale art. 196 alin. (1) lit. a) din O.U.G nr. 57/2019 privind Codul administrativ, cu modificările şi completările ulterioare,

Adoptă prezenta

**H O T Ă R Â R E:**

**Art. 1.** Se aprobă depunerea de către APASERV SATU MARE S.A. a proiectului ***„Centrală electrică fotovoltaică SEAU Medieșu Aurit”****,* în cadrul Fondului pentru Modernizare-Programul Cheie 1- Surse regenerabile de energie și stocarea energiei, și a cofinanțării proiectului și acoperirea contravalorii cheltuielilor altele decât cele eligibile, astfel cum sunt acestea descrise în Anexa nr. 1 la prezenta hotărâre.

**Art. 2.** Valoarea totală prevăzută a investiției este 914.644,97 lei, din care TVA 146.035,75 lei (768.609,22 lei, fără TVA), din care, valoarea maximă eligibilă este de 596,002.33 lei fără TVA, iar diferența de 172,606.88 lei fără TVA reprezintă cheltuieli neeligibile aferente proiectului.

Ajutorul de stat solicitat de Apaserv Satu Mare S.A. va fi de 440.000 Euro/MW respectiv 273,859.38 lei fără TVA.

**Art. 3.**Se aprobă Studiul de fezabilitate pentru obiectivul de investiţie ***„Centrală electrică fotovoltaică SEAU Medieșu Aurit”***, conform Anexei nr. 2, parte din prezenta hotărâre.

**Art. 4.** Se aprobă indicatorii tehnico-economici pentru obiectivul de investiţie ***„Centrală electrică fotovoltaică SEAU Medieșu Aurit”,*** conform Anexei nr. 3, parte din prezenta hotărâre.

**Art. 5.** În vederea implementării Proiectului ***„Centrală electrică fotovoltaică SEAU Medieșu Aurit”***, prin Fondului pentru Modernizare-Programul Cheie 1- Surse regenerabile de energie și stocarea energiei, se nominalizează domnul Leitner Ioan, în calitate de reprezentant legal al Apaserv Satu Mare SA, să reprezinte societatea în relația cu Ministerul Energiei, în derularea proiectului.

**Art. 6.** Se acordă mandat domnului Masculic Csaba, reprezentantul municipiului SATU MARE în Adunarea Generală a Acționarilor a APASERV SATU MARE S.A., de a vota ”pentru” în sensul celor aprobate prin prezenta hotărâre.

**Art. 7.** Cu ducerea la îndeplinire a prezentei hotărâri se încredinţează directorul general al APASERV SATU MARE S.A.

**Art. 8**. Prezenta hotărâre se comunică, prin intermediul Secretarului general municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului judeţul Satu Mare, Direcţiei Economice din cadrul aparatului de specialitate al primarului, Apaserv Satu Mare S.A. și domnului Masculic Csaba.

**Președinte de ședință, Contrasemnează**

**Mare Radu Secretar general,**

**Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (3) lit. d) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale

L.G.